**LĪGUMS**

(Par sporta kluba pakalpojumiem)

*Rīgā*,

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu, no vienas puses, un

**SIA “My Fitness”**, vienotais reģistrācijas Nr. 40003440545 (turpmāk – **Izpildītājs**), tās izpilddirektores \_\_\_\_\_\_ personā, kura rīkojas uz Izpildītāja pilnvaras Nr. \_\_\_\_\_ pamata, no otras puses,

bet abas līguma slēdzējas puses (turpmāk – **Puses**), pamatojoties uz Pasūtītāja Personāla nodaļas priekšnieces 2023. gada 11. decembra ziņojumu Nr. RPP-23-2037-dv noslēdz šo līgumu (turpmāk – **Līgums**):

1. **Līguma priekšmets**

Izpildītājs apņemas nodrošināt Pasūtītāja darbiniekus ar sporta kluba pakalpojumiem saskaņā ar Līguma un Līguma pielikumu noteikumiem (turpmāk – **Pakalpojums**), bet Pasūtītājs veikt saņemtā Pakalpojuma apmaksu Līgumā paredzētajā kārtībā.

1. **Pakalpojuma cena, līguma summa un samaksas kārtība**
   1. Cena par 1 (vienu) Pakalpojuma saņemšanas reizi 1 (vienam) Pasūtītāja darbiniekam ir EUR 4,96 (četri *euro*, 96 centi) bez pievienotās vērtības nodokļa (turpmāk – **PVN**).
   2. Pasūtītājs maksā daļu samaksas EUR 5,00 (pieci *euro*, 00 centi) ar PVN (bez PVN EUR 4,13 (četri *euro*, 13 centu)) apmērā no piedāvātās pakalpojuma summas par vienu sporta kluba apmeklējuma reizi un otru daļu summas EUR 1,00 (viens *euro*, 00 centi) ar PVN (bez PVN EUR 0,83 (nulle *euro*, 83 centi)) apmērā sedz Pasūtītāja darbinieks (izņemot īpašas kategorijas darbiniekus) no personiskajiem līdzekļiem Pakalpojuma saņemšanas brīdī. Par Pasūtītāja īpašas kategorijas darbinieku saņemto Pakalpojumu, Pasūtītājs sedz pilnu samaksu. Pasūtītāja par līgumu atbildīgā persona nosūta Izpildītāja par līgumu atbildīgajai personai īpašas kategorijas darbinieku sarakstu.
   3. Pasūtītājs Pakalpojuma summas daļu maksā katru mēnesi, pamatojoties uz Izpildītāja iesniegto rēķinu un atskaiti par Pakalpojumu izmantošanas reizēm, ko ir izmantojuši Pasūtītāja darbinieki, iepriekšējā mēnesī, kurus Izpildītājs iesniedz Pasūtītājam līdz nākamā mēneša 10. datumam.
   4. Līguma summa bez PVN ir EUR 31 500,00 (trīsdesmit viens tūkstotis pieci simti *euro*, 00 centi). PVN 21% līguma summai ir EUR 6 615,00 (seši tūkstoši seši simti piecpadsmit *euro*, 00 centi). **Kopējā līguma summa ar PVN ir EUR 38 115,00 (trīsdesmit astoņi tūkstoši viens simts piecpadsmit *euro*, 00 centi).**
   5. Pakalpojuma cena Līguma darbības laikā nevar tikt paaugstināta.
   6. Pakalpojuma cenas paaugstināšanas nepieciešamība var būt par iemeslu Līguma izbeigšanai.
   7. Līguma summā ir iekļauti visi izdevumi, kas Izpildītājam varētu rasties saistībā ar Pakalpojuma sniegšanu.
   8. Izpildītājs Līguma 2. pielikuma “Atskaite par sporta kluba “My Fitness” *filiāles nosaukums* filiāles apmeklējumiem 202\_\_. gada *mēneša nosaukums* mēnesī” atskaiti (turpmāk – **2. pielikums**) par Pakalpojumu izmantošanas reizēm iepriekšējā mēnesī nosūta uz Pasūtītāja par līgumu atbildīgā personas e-pasta adresi: [Martins.Dzerve@riga.lv](mailto:Martins.Dzerve@riga.lv).
   9. Izpildītājs, izmantojot Rīgas valstspilsētas pašvaldības portālu [www.eriga.lv](http://www.eriga.lv) (turpmāk – **Portāls**), iesniedz rēķinu un atskaiti (turpmāk – **elektronisks rēķins**) atbilstoši portāla sadaļā “Rēķinu iesniegšana” norādītajai informācijai, norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Bankas kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no rēķina piegādes kanāliem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
     2. augšupielādē rēķinu failus portālā, atbilstoši sadaļā „Rēķinu iesniegšana” norādītajai informācijai par elektroniskā rēķina formātu;
     3. izmanto Web formu manuālai rēķinu ievadei portāla sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši portālā, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Izpildītājam ir pienākums portālā sekot līdzi iesniegtā elektroniskā rēķina apstrādes statusam.
  5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Pušu pienākumi un tiesības**
   1. **Izpildītājam ir pienākums:**
      1. savlaicīgi iepazīstināt Pasūtītāja darbiniekus ar visām izmaiņām Izpildītāja sporta klubu nodarbību grafikā vai darba laikā, publicējot attiecīgo informāciju mājas lapā www.myfitness.lv un/vai izvietojot redzamā vietā sporta klubu telpās;
      2. uzkrāt un apstrādāt informāciju par Pasūtītāja saņemtajiem Pakalpojumiem uzskaites, dokumentēšanas un norēķinu vajadzībām (Izpildītājs katrā filiālē veido apmeklējumu uzskaites sarakstus, kuros norādīta šāda informācija par Pasūtītāja darbiniekiem, kuri saņēmuši pakalpojumus: apmeklējuma datums, ierašanās laiks, vārds, uzvārds, Pasūtītāja darbinieka apliecības numurs (atzīme par to, vai konkrētais Pasūtītāja darbinieks ir īpašas kategorijas darbinieks – bez līdzmaksājuma), Pasūtītāja darbinieka paraksts). Apmeklējumu uzskaites sarakstu aizpilda Izpildītāja norīkots darbinieks, apmeklējuma uzskaites sarakstā obligāti ir jābūt aizpildītai visai pieprasītajai informācijai skaidrā, saprotamā rokrakstā (svītrojumiem un labojumiem ir jābūt atrunātiem normatīvajos aktos noteiktajā kārtībā);
      3. apmeklējuma uzskates sarakstos iekļautos personas datus apstrādāt saskaņā ar Līguma 3. pielikumu “Personas datu apstrāde”.
   2. **Izpildītājam ir tiesības:**
      1. atteikt sniegt Pakalpojumu personām, kuras nevar uzrādīt Rīgas pašvaldības policijas darbinieka apliecību;
      2. saskaņojot un informējot Pasūtītāju, noteikt un mainīt sporta klubu filiāļu skaitu un to adreses, iekšējās kārtības noteikumus, darba laikus un grupu nodarbību sarakstus sporta klubos, kuros Pasūtītājs ir tiesīgs saņemt Pakalpojumus, iepriekš publicējot par to informāciju mājas lapā www.myfitness.lv un/vai izvietojot informāciju redzamā vietā sporta klubu telpās.
   3. **Pasūtītājam ir pienākums:**
      1. Informēt darbiniekus, ka Pakalpojuma saņemšanas laikā jāievēro Izpildītāja iekšējās kārtības noteikumus, norādījumus saistībā par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju;
      2. būt pilnībā atbildīgam par Pasūtītāja darbinieka darbību un bezdarbību, ar ko ir nodarīts kaitējums Izpildītājam, vai trešajai personai.
   4. **Pasūtītājam ir tiesības:**
      1. saņemt Līgumā minētos Pakalpojumus pienācīgā kvalitātē saskaņā ar Līguma un Līguma 1. pielikuma nosacījumiem;
      2. visā Līguma darbības laikā saņemt informāciju par Pasūtītāja darbinieku apmeklējumu reižu uzskaiti konkrētā mēneša ietvaros, informāciju Izpildītājs iesniedz Pasūtītājam ne vēlāk kā 2 (divu) darba dienu laikā pēc Pasūtītāja par Līguma izpildi atbildīgās personas pieprasījuma, vai arī pamatojoties uz Pušu savstarpēju vienošanos.
2. **Pušu atbildība**
   1. Izpildītājs neatbild par Izpildītāja telpās nozaudēto Pasūtītāja darbinieku apģērbu, vērtslietām, naudu un citu mantu.
   2. Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls ir iekšējo kārtības noteikumu neievērošana, inventāra un aprīkojuma nepareiza lietošana.
   3. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
   4. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Līguma darbības termiņš un izbeigšana**
   1. Līgums stājas spēkā 2023. gada 12. decembrī un ir spēkā 1 (vienu) gadu, ņemot vērā Līguma 5.2. punkta nosacījumu.
   2. Līguma darbības termiņš automātiski izbeidzas, līdzko tiek sasniegta Līguma 2.4. punktā noteiktā Līguma summa.
   3. Līguma darbības termiņā var netikt izmantota visa Līguma 2.4. punktā noteiktā Līguma summa.
   4. Puses vienojas, ka Līgumu var izbeigt pirms termiņa ar Pušu rakstisku vienošanos vai vienpusējā kārtā, par to brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
   5. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
4. **Strīdu izskatīšanas kartība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Papildus noteikumi**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas spēkā esošajiem normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 5 (piecām) lapām, ar 1. pielikumu “Tehniskā specifikācija-finanšu piedāvājums” uz 2 (divām) lapām, 2. pielikumu “Atskaite par sporta kluba apmeklējumiem” uz 1 (vienas) lapas un 3. pielikumu “Personas datu apstrāde” uz 3 (trīs) lapām.
6. **Pušu rekvizīti un paraksti**

|  |  |  |
| --- | --- | --- |
| **Pasūtītājs** |  | **Izpildītājs** |
| Rīgas valstspilsētas pašvaldības policija  Lomonosova iela 12A, Rīga, LV-1019 |  | SIA “My Fitness”  Ernesta Birznieka Upīša iela 21E, Rīga, LV-1011 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV41RIKO0021800014010 |  | **Norēķinu rekvizīti:**  NMR kods: 40003440545  Banka:  Kods:  Konts: |
| **Par Līguma izpildi atbildīgā persona:**  Personāla galvenais inspektors apmācības jautājumos  Mārtiņš Dzērve  Tālrunis: 67037839, 29215060  E-pasts: Martins.Dzerve@riga.lv |  | **Par Līguma izpildi atbildīgā persona:**  Klientu menedžere  Tālrunis:  E-pasts: |
|  |  |  |
| **J. Lūkass** |  | **V. Uzvārds** |